Unha **hemorraxia cerebral** (tamén chamada hemorraxia intracerebral, ICH) é un subtipo de hemorraxia intracranial, que se produce no cerebro. Pode ser causado por un trauma cerebral ou espontaneamente pode ocorrer nun accidente.

Unha hemorraxia cerebral é unha hemorraxia intra-axial, é dicir, que se produce dentro do tecido cerebral e que non pasa fóra del. A outra categoría de hemorraxia intracranial son as hemorraxias extra-axiais, tales como os hematomas epidural, e subdural, e a hemorraxia subaracnoide, que ocorren dentro da cabeza, pero fora do tecido cerebral. Son unha seria urxencia médica porque poden incrementar a presión intracranial que si non se trata pode levar ao coma e a morte. A taxa de mortalidade destas hemorraxias intraparenquimais é do 40%.

Signos e síntomas
-----------------

As áreas do cerebro afectadas pola hemorraxia son danadas e, se se acumula un volume suficiente de sangue no espazo extravascular, pódese provocar unha hipertensión intracranial; a contía da hemorraxia determina a gravidade deste accidente vasculocerebral agudo.

Xenericamente, os accidentes vasculares agudos que ocorren no cerebro son coñecidos xenericamente coa palabra latina ictus que significa golpe ou ataque súbito, e que en inglés se traduce por *stroke* (unha hemorraxia cerebral denomínase en inglés *hemorrhagic stroke*).

A palabra apoplexía, de orixe grega, designa en galego, e noutros idiomas, á abolición do funcionalismo cerebral (movemento, sensibilidade e conciencia) producida especialmente pola hemorraxia cerebral e pola embolia cerebral, que é o accidente que ocorre cando un vaso cerebral é bloqueado por un émbolo, nese caso o territorio irrigado pola arteria bloqueada queda desprovisto de sangue, converténdose de súbito nunha área isquémica.

En consecuencia, nos accidentes vasculocerebrales agudos convén distinguir fronte ao ictus hemorráxico ou hemorraxia cerebral (*hemorrhagic stroke*) o ictus isquémico (*isquemic stroke*) ou embolia cerebral. Como queira que a porción dun tecido do organismo privada de sangue polo bloqueo súbito dunha arteria coñécese xenericamente como infarto, a lesión que é consecuencia dunha embolia cerebral coñécese tamén como infarto cerebral.

Escaneo tomográfico mostrando hemorraxia na fosa posterior

Factores de risco
-----------------

Os factores de risco da hemorraxia cerebral son:

* Hipertensión.
* Diabetes.
* Menopausa.
* Tabaquismo.
* Bebida alcohólica (≥2/día).
* Cafeína.

É dúas veces máis prevalente en afroamericanos que en pacientes *caucasianos*.

Tratamento
----------

O tratamento depende substancialmente do tipo de ICH. Un escaneo tomográfico e outras medidas de diagnóstico utilízanse para determinar o tratamento adecuado, o cal pode incluír á vez medicación e cirurxía.

Notas
-----

1. 1 2 3  
Yadav YR, Mukerji G, Shenoy R, Basoor A, Jain G, Nelson A (2007). "Endoscopic management of hypertensive intraventricular haemorrhage with obstructive hydrocephalus". *BMC Neurol* **7**: 1. PMC 1780056. PMID 17204141. doi:10.1186/1471-2377-7-1.  *(en inglés)*
2. ↑  Sanders MJ and McKenna K. 2001. Mosby’s Paramedic Textbook, 2nd revised Ed. Chapter 22, "Head and Facial Trauma." Mosby.
3. ↑  Major Risk Factors for Intracerebral Hemorrhage in the Young Are Modifiable Edward Feldmann, MD; Joseph P. Broderick, MD; Walter N. Kernan, MD; Catherine M. Viscoli, PhD; Lawrence M. Brass, MD; Thomas Brott, MD; Lewis B. Morgenstern, MD; Janet Lee Wilterdink, MD Ralph I. Horwitz, MD. Published in Stroke. 2005;36:1881.*(en inglés)*
4. ↑  Copenhaver BR, Hsia AW, Merino JG; et al. (outubro 2008). "Racial differences in microbleed prevalence in primary intracerebral hemorrhage". *Neurology* **71** (15): 1176–82. PMC 2676986. PMID 18838665. doi:10.1212/01.wnl.0000327524.16575.ca.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hemorraxia cerebral Modificar a ligazón no Wikidata*** |

### Outros artigos

* Ictus

### Ligazóns externas

* Información de HC en bebes prematuros: Hospital for Sick Children
* HC en Intraventricular Arquivado 15 de maio de 2013 en Wayback Machine.
* Información de hemorraxia cerebral en Headway

|  |  |
| --- | --- |
| Control de autoridades | 
* Wd: Q1368943
* JSTOR: cerebral-hemorrhage
* MAG: 2777094939
* NKC: ph115367

 |

|  |  |
| --- | --- |
| Identificadores | 
* ICD-9: 431
* ICD-10: I61
* MeSH: D002543
* MeSH: C10.228.140.300.535.200
* NCIt: C50485
* UMLS: C4229449

 |